**INFORMATÍVNY LIST k dotácii na podporu výchovy k stravovacím návykom dieťaťa a všeobecné pokyny**

**1. Poskytovanie dotácie a výška doplatku** Dotácia sa poskytuje vo výške **1,20€** za každý deň, v ktorom sa dieťa **zúčastnilo vyučovania a odobralo obed**. Dotácia sa poskytuje **len pre prihlásených žiakov na stravu** prihláškou.

Finančné limity platné od 1.9.2019

|  |  |  |  |  |
| --- | --- | --- | --- | --- |
|  | **stravníci** | **desiata** | **obed** | **doplatok rodiča za obed** |
| Základná škola | I. stupeň | 0,49€ | **1,15€** | **0,00€** |
| Základná škola | II. stupeň | 0,53€ | **1,23€** | **0,03€/obed t.j. uhradiť 6,-€ jednorázovo za celý šk.rok do 15.9.2019 na účet šj** |

**Finančné limity pre stravovanie športovcov a diétne stravovanie platné od 1.9.2019:**

|  |  |  |  |  |
| --- | --- | --- | --- | --- |
| Základná škola | II. stupeň  **len pre VI.B** | 0,63€ | **1,48€** | **0,28€/obed - platba raz mesačne s povinnou úhradou do 5. dňa v mesiaci** |

**2. Čipový systém** Z dôvodu nutnej evidencie dochádzky detí, bude v priebehu septembra zavedený **čipový systém pre žiakov ZŠ**. Pri vstupe do školy bude nainštalovaný terminál, cez ktorý si **dieťa priložením čipu** (vo vestibule školy) **označí účasť v škole, t.j. účasť na vyučovaní a v prípade, že je prihlásené aj na stravovanie tak automaticky aj na obed**. **Pri preberaní stravy** si čipom preberie obed v školskej jedálni**.**

**Žiaci, ktorí sa doteraz nestravovali** v školskej jedálni si zakúpia jednorázovo **čipový kľúč za 3,-€. Žiaci, ktorí majú už zakúpený čipový kľúč – starý** si ho bezplatne vymenia **za nový čipový kľúč.** Následne sa čipy zaevidujú v systéme dochádzky a v systéme školskej jedálne. Čip je neprenosný. Čip obsahuje jedinečné číslo priradené každému žiakovi. **V prípade straty** čipového kľúča je potrebné si zakúpiť nový.

Ak si **žiak ZABUDNE ČIP:**

* **Dochádzka: zapíše do zošita svoje meno a triedu.** Zošit sa bude nachádzať vo vestibule školy. Po 8:00 hod. nebude možné zapisovanie dochádzky do zošita na daný deň.
* **Vydanie obeda:** pri okienku u vedúcej ŠJ si vyzdvihne **náhradný lístok na obed**, ktorý odovzdá pri výbere stravy. Zabudnutie čipu sa akceptuje 3x do mesiaca. V prípade opätovného zabudnutia bude stravníkovi vydaná strava až po 14:00 hodine.

**3. Pokyny pre poskytovanie obeda**

* Ak žiak **nie je prítomný na vyučovaní** (napr. z dôvodu choroby), tzn. nezaevidoval sa v dochádzkovom systéme do 8:00 hod, **nemá nárok na poskytnutie stravy,** a preto je z **obeda odhlásený automaticky.**
* Ak rodič predpokladá **príchod dieťaťa** na **vyučovanie po 8:00 hod.** (napr. z dôvodu návštevy lekára...) a bude **prítomný na vyučovaní,** pre poskytnutie stravy v tento deň **je nevyhnutné,** aby zákonný zástupca oznámil túto skutočnosť **vedúcej ŠJ písomne (zaslanie sms na t.č. 0911 897 589 alebo mailom na miriam.banikova@zsuzhorodska.sk) do 8:00 hod.** V opačnom prípade sa strava pre žiaka **nepripraví.**
* V prípade, ak **žiak, ktorý sa zaevidoval** v dochádzke **do 8:00 hod** (tzn. je prihlásený aj na obed) **neplánovanie odíde** pre zhoršený zdravotný stav domov, zákonný zástupca **môže dieťaťu odobrať obed** s použitím čipového kľúča dieťaťa. Vydaný obed sa zaplatí z poskytnutej dotácie. Z hygienického hľadiska sa obed vydá na tanier a zákonný zástupca si ho preloží do obedára.
* Ak je žiak prítomný na vyučovaní, zaevidoval sa v dochádzkovom systéme, ale v daný deň **nemá záujem o obed**, je zákonný zástupca povinný zabezpečiť odhlásenie dieťaťa **24 hodín vopred,** alebo **najneskôr do 8:00 hod v danom dni písomne zaslaním sms na t.č. 0911 897 589 alebo mailom na miriam.banikova@zsuzhorodska.sk** (z dôvodu preukázateľnosti – nestačí len zatelefonovať).
* Ak žiak **neodoberie obed** a nebol vopred odhlásený, zákonný zástupca žiaka bude vyzvaný **k úhrade celej sumy obeda** za každý neodobraný a neodhlásený obed.
* Žiakovi **nebude poskytnutá dotácia** na obed v inom ako školskom zariadení stravovania – t.j. počas pobytu v škole prírode, lyžiarskom kurze, exkurziách a výletoch s príchodom po 14:00 hod.

Časy uvedené v pokynoch berte ako hraničné a rátajte radšej s niekoľko minútovou rezervou. Keď sa systém uzavrie, nie je možné stravu doobjednať či odhlásiť. **Za neodobratú a včas neodhlásenú stravu sa finančná ani vecná náhrada neposkytuje.**

**4. Úhrada stravného** sa vykonáva **len bankovým prevodom** (internet banking, trvalý príkaz na 10 mesiacov, poštová poukážka). Žiadame rodičov, aby **nevkladali peniaze priamo do banky v hotovosti**, nakoľko si **banka účtuje poplatok za vklad a ten je odpočítaný potom od výšky stravného!!!** V takomto prípade bude stravníkovi započítaný poplatok banky ako neuhradená časť stravného.

**Úhrada za stravu sa platí do 5.dňa v danom mesiaci** (podľa VZN Mesta Košice).

PLATBY je potrebné uhrádzať na účet IBAN: **SK52 5600 0000 0005 0191 1005** Variabilný symbol: **evidenčné číslo stravníka** – pridelené u ved. ŠJ

Do správy pre prijímateľa uveďte: **meno a priezvisko žiaka + trieda** **Súrodenci môžu platiť spolu na 1 VS alebo meno žiaka.**

**5. Odhlásiť alebo prihlásiť sa na stravovanie je možné 24 hodín vopred, v prípade choroby do 8:00 hod.** telefonicky alebo zaslaním SMS, emailom, osobne u vedúcej ŠJ, cez IZK (internetovú žiacku knižku)

**Za neodobratú a včas neodhlásenú stravu sa finančná ani vecná náhrada neposkytuje.**

**Rodič** zodpovedá za odhlasovanie stravy z dôvodov ako: **neprítomnosť pre chorobu, návšteva lekára** najneskôr **do 8:00 hod.** ráno. **a exkurzia, výlet, školská aktivita, športové súťaže a pod.** minimálne **24 hodín vopred**.

\*ďalšie informácie sú uvedené v Pokynoch v ŠJ od 1.9.2019, ktoré sú zverejnené na stránke školy https://zsuzhorodska.edupage.org/

Vedúca ŠJ: Ing. Miriam Baniková tel.č.: 0911 897 589 email: [jedalen@zsuzhorodska.sk](mailto:jedalen@zsuzhorodska.sk) ; [miriam.banikova@zsuzhorodska.sk](mailto:miriam.banikova@zsuzhorodska.sk)

**---------------------------------------------------------------------------------------------------------------------------**

**NÁVRATKA**

Meno a priezvisko dieťaťa:............................................................................................ trieda..........................................

Titul, meno a priezvisko rodiča/zákonného zástupcu:.....................................................................................................

Týmto potvrdzujem, že som sa oboznámil s „Informatívnym listom k dotácii na podporu výchovy k stravovacím návykom dieťaťa a všeobecnými pokynmi“ a **zaväzujem sa uhradiť doplatok** podľa finančných limitov platných od 1.9.2019.

V Košiciach dňa ………….......…...……. Podpis rodiča/zákonného zástupcu ...........................................................

\*podpísanú návratku prosíme obratom vráťiť.